
KVIETIMAS DALYVAUTI RINKOS KONSULTACIJOJE DĖL REAGENTŲ IR PAGALBINIŲ PRIEMONIŲ LYGINAMOSIOS HIBRIDIZACIJOS TYRIMAMS PIRKIMO

Viešoji įstaiga Vilniaus universiteto ligoninė Santaros klinikos (toliau – Perkančioji organizacija) numato vykdyti reagentų ir pagalbinių priemonių lyginamosios hibridizacijos tyrimams pirkimą (toliau – Pirkimas) ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio 1 dalies 1 punktu, kviečia bei prašo tiekėjų (toliau – Dalyviai) teikti konsultacijas. 
Konsultacijos tikslas: tinkamai pasirengti viešajam Pirkimui. 
Konsultacijos būdas: rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. Kviečiame Dalyvius susipažinti su skelbiamu techninės specifikacijos projektu ir ne vėliau kaip iki termino nurodyto CVP IS teikti pastabas, klausimus ir pasiūlymus bei pateikti atsakymus į žemiau nurodytus klausimus. Klausimai, pastabos, siūlymai gauti pasibaigus CVP IS nurodytam terminui, gali būti nenagrinėjami. 
Susitikimai su Dalyviais rengiami nebus.
Rinkos konsultacija nėra skelbimas apie Pirkimą ar išankstinis skelbimas apie Pirkimą, techninės specifikacijos projektas nėra galutinis Pirkimo dokumentas. Šios rinkos konsultacijos paskelbimu Dalyviai nėra kviečiami varžytis dėl Pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dėl dalyvavimo šioje rinkos konsultacijoje Dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams.
Siekdami parengti Pirkimo sąlygas atitinkančias naujausias rinkos tendencijas ir galimybes bei užtikrinančias sąžiningą tiekėjų konkurenciją, vadovaudamiesi VPĮ 27 str., prašome laisva forma pateikti atsakymus į šiuos klausimus:
	
KLAUSIMAS
	RINKOS KONSULTACIJOS DALYVIO ATSAKYMAS IR (AR) SIŪLYMAI

	1. Ar turite pastabų, pasiūlymų techninei specifikacijai? Prašome argumentuoti kiekvieną siūlymą
	

	2. Kokius reikalavimus siūlytumėte įtraukti į aukščiau pateiktą techninę specifikaciją ar kuriuos siūlytumėte panaikinti? Prašome argumentuoti kiekvieną siūlymą
	

	3. Vadovaujantis LR vyriausybės nutarimu 2021 m. birželio 21 d. Nr. 478 dėl žaliųjų pirkimų tikslų nustatymo ir įgyvendinimo, kuriame nurodyta, jog nuo 2023 m. 100% PO pirkimams turi taikyti žaliųjų pirkimų reikalavimus, pateikite savo siūlymus dėl techninės specifikacijos ir dėl sutarties sąlygų žaliųjų pirkimų reikalavimų
	

	4. Kokie maksimalūs prekės pristatymo terminai?
	

	5. Kokia preliminari numatomų įsigyti prekių kaina Eur be PVM?
	

	6. Ar turite kitų pastebėjimų ar siūlymų?

Teikiant pastabas, klausimus bei pasiūlymus, prašome aiškiai nurodyti, kuri informacija yra konfidenciali, nes siūlomi sprendimai ir iš Dalyvių gaunama informacija gali būti nuasmeninta ir skelbiama. 
Perkančioji organizacija neįsipareigoja įgyvendinti kiekvieną gautą Dalyvio pasiūlymą ar į jį atsakyti. Iš Dalyvių gaunama informacija bus naudojama pasirengimo Pirkimo vykdymui tikslu. Tiekėjui nesutinkant su ketinamomis nustatyti sąlygomis, jis galės teikti klausimus ir/ar pretenzijas Pirkimo vykdymo metu (t. y. ne šios rinkos konsultacijos metu) VPĮ VII skyriuje nustatyta tvarka.
Atkreipiame dėmesį, kad rinkos konsultacijos dalyviai bus laikomi padėjusiais pasirengti pirkimui ir privalės tai deklaruoti Europos bendrajame viešųjų pirkimų dokumente. 
PRIDEDAMA. Techninė specifikacija ir įkainiai (projektas), 4 lapai.

